La delegació de Cultura programa la premiada obra de teatre “M’esperaràs?” de Albena Teatre
19 de gener 2015

![Imagen 1](/media/actualidad/PublishingImages/Enero 2015/maribelup_grande.jpg)![Imagen 2](/media/actualidad/PublishingImages/Enero 2015/cuerpo MESPERARAS -CARTELL.jpg)

La delegació de Cultura de l'Ajuntament de Sagunt estrena divendres que ve 23 de gener l'obra de teatre “M’esperaràs?” de la companyia “Albena teatre” inclosa en l'agenda cultural de l'hivern 2015. L'obra de teatre es podrà veure a partir de les 22:30 hores en la Casa Municipal de Cultura.   
  
La regidora delegada de Cultura, Maribel Sáez, ha convidat a tots els ciutadans a **“gaudir d'aquesta comèdia romàntica interpretada per un repartiment excepcional format per actors com Rebeca Valls, Alfred Pique, Carles Alberola i l'actriu del Port de Sagunt, Cristina García”.** Maribel Sáez ha afegit que **“és una obra que va ser guardonada per el “Premi de Teatre Palanca i Roca de la Ciutat d’Alzira” l'any 2013”.**

![]( /media/actualidad/PublishingImages/Enero 2015/cuerpo MESPERARAS 2.jpg)  
L'obra arranca amb dos amics que queden per a sopar. D'una banda està Rubén, l'amfitrió, professor universitari i, d'alguna manera, un fracassat. D'altra banda, Jaume, ric, triumfador i un seductor empedreït, a qui acompanyen la dona i la germana d'aquesta. Entre plat i plat, se succeeixen els girs i els embolics entre els quatre: amors creuats, infidelitats no confessades..., tot amanit amb un bon còctel d'acudits que fan de l'obra un viver d'emocions i situacions divertides que animen a l'espectador. 

La companyia “Albena teatre” té una llarga trajectòria de 21 anys en els quals ha realitzat més de dos mil representacions i ha rebut més de 30 premis.

 L'obra és per a tots els públics, estarà interpretada en valencià i el preu de l'entrada és de 7 euros.​

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-programa-la-premiada-obra-de-teatre-m-esperaras-de-albena-teatre/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-programa-la-premiada-obra-de-teatre-m-esperaras-de-albena-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-programa-la-premiada-obra-de-teatre-m-esperaras-de-albena-teatre/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-programa-la-premiada-obra-de-teatre-m-esperaras-de-albena-teatre/)